ΓΡΑΠΤΗ ΕΡΩΤΗΣΗ P-2423/99

υποβολή: Mauro Nobilia (UEN) προς την Επιτροπή

(13 Δεκεμβρίου 1999)

Θέμα: Θερμικός καταστροφέας της Battipaglia

Με το διάταγμα αριθ. 27/97 το Διαμέρισμα Καμπανίας εγκρίνει το Περιφερειακό Πρόγραμμα κατεργασίας απορριμάτων. Το εν λόγω περιφερειακό πρόγραμμα προσδιορίζει την ζώνη ASI του Δήμου Battipaglia ως κατάλληλη για την κατασκευή εγκατάστασης προοριζόμενης στην παραγωγή ενεργείας μέσω θερμοαξιοποίησης καυσίμου που προέρχεται από τα απορρίματα (C.d.R.).

Η εν λόγω ζώνη είναι ουσιαστικά ενωμένη με το αστικό κέντρο και επομένως πυκνοκατοικημένη. Η εγκατάσταση ενόςθερμικού καταστροφέα στη ζώνη ASI του Δήμου Battipaglia θα είχε σοβαρότατες επιπτώσεις στην περιοχή προκαλώντας τηνπέρβαση των ορίων περιβαλλοντικής ποιότητας που είναι ήδη επισφαλή. Δεδομένου ότι η ζώνη έχει έντονο γεωργικό-τουριστικό χαρακτήρα και συνδέεται ιδιαίτερα με τη βιομηχανία παραγωγής τυριού, η εν λόγω εγκατάσταση θα παρέβλαπτε σοβαρά την οικονομική και κοινωνική ισορροπία της όλης περιοχής Piana del Sele.

Ερωτάται επομένως η Επιτροπή:

- αφού προηγουμένως εξακριβωθούν τα ανωτέρω;

- η εγκατάσταση του θερμικού καταστροφέα στην ως άνω ζώνη συνεπάγεται παραβίαση των οδηγιών του Συμβουλίου 89/369/ΕΟΚ, 89/429/ΕΟΚ και 94/67/ΕΟΚ σχετικά με την κοινοτική στρατηγική για τη διαχείριση των αποβλήτων, του ψηφίσματος του Συμβουλίου 24.2.1997 (97/C 76/01) και της πρότασης οδηγίας του Συμβουλίου σχετικά με την καύση των απορριμάτων COM(98)558 και των λοιπών ισχυόντων κοινοτικών κανόνων όσον αφορά την προστασία του περιβάλλοντος;

- εάν χρειασθεί, μπορεί να παρέμβει στην ιταλική κυβέρνηση προκειμένου να εντοπισθεί μία διαφορετική και καταλληλότερη τοποθεσία για την εγκατάσταση του θερμικού καταστροφέα σε σχέση με τη ζώνη ASI της Battipaglia;

Aπάντηση της κας Wallstrm εξ ονόματος της Επιτροπής

(11 Ιανουαρίου 2000)

Οι οδηγίες 89/369/EEC του Συμβουλίου της 8ης Ιουνίου 1989 για την πρόληψη της ατμοσφαιρικής ρύπανσης που προκαλείται από τις νέες εγκαταστάσεις καύσης αστικών απορριμμάτων(1), 89/429/ΕΟΚ της 21ης Ιουνίου 1989 για τη μείωση της ατμοσφαιρικής ρύπανσης που προκαλείται από τις νέες εγκαταστάσεις καύσης αστικών απορριμμάτων(2) και 94/67/ΕΚ της 16ης Δεκεμβρίου 1994 για την αποτέφρωση των επικίνδυνων αποβλήτων(3) εφαρμόζονται μόνο για τις λειτουργούσες εγκαταστάσεις και, ως εκ τούτου, δεν μπορούν να εφαρμοστούν στη συγκεκριμένη περίπτωση, δεδομένου ότι η εν λόγω μονάδα καύσης απορριμμάτων με ανάκτηση ενέργειας στη Battipaglia (Salerno) φαίνεται να μην έχει ακόμη ανεγερθεί. Επιπλέον, τα ψηφίσματα του Συμβουλίου και οι προτάσεις οδηγιών, στις οποίες αναφέρθηκε το Αξιότιμο Μέλος του Κοινοβουλίου, δεν συνεπάγονται εν προκειμένω ουδεμία νομική δέσμευση.

Ωστόσο, βάσει των πληροφοριών που διαβίβασε το Αξιότιμο Μέλος, από τις οποίες προκύπτει ότι μπορεί ναπάρξουν προβλήματα όσον αφορά το χώρο εγκατάστασης της εν λόγω μονάδας, η Επιτροπή θεωρεί ότι εν προκειμένω είναι δυνατόν να εφαρμοστεί η οδηγία 97/11/ΕΚ του Συμβουλίου της 3ης Μαρτίου 1997 σχετικά με την τροποποίηση της οδηγίας 85/337/ΕΟΚ για την εκτίμηση των επιπτώσεων ορισμένων δημοσίων και ιδιωτικών έργων στο περιβάλλον(4).

Η Επιτροπή θα λάβει τα κατάλληλα μέτρα, ώστε να εξασφαλίσει την τήρηση του κοινοτικού δικαίου και, ειδικότερα, της προαναφερόμενης οδηγίας.

(1) ΕΕ L 163 της 14.6.1989.

(2) ΕΕ L 203 της 15.7.1989.

(3) ΕΕ L 365 της 31.12.1994.

(4) ΕΕ L 73 της 14.3.1997.